Deir Hanna

Deir Hanna (arabisk دير حنا, hebraisk דֵיר חַנָּא) er ein lokal kommune i Nord distrikt i Israel, i åsane i Nedre Galilea, 23 km søraust for Akko. Mot slutten av 2005, hadde byen eit folketal på 8 500, kring 80 % av dei var muslimar og resten av dei 20 % var kristne. Historie I følgje ei kjelde, var Deir Hanna i krossfarartida eit len kalla «Ber Henne», som høyrde til Phillipe le Rous. I følgje Petersen er det ingen spor av krossfararane i landsbyen. Deir Hanna var basen til familien az-Zaydānī, og fekk slik ganske stor makt då Dhaher al-Omar kom til makta på 1700-talet. Seint på 1800-talet vart han skildra slik: «Høge murar kring heile landsbyen, som er bygd av stein. Murane har runde tårn og vart bygd av sonen til Dhaher el Amr, Sad el Amr. Han ligg på toppen av ein høg kam, og er busett av kring 400 kristne. Han er omgjeve av olivenlundar og dyrkbar mark. Vatn kjem frå cisterner og ein gammal steinlagt birkeh nord for landsbyen.» I folketeljinga i 1931 hadde Deir Hanna 117 busette hus og eit folketal på 427 muslimar og 136 kristne. I 1945 hadde han 750 arabiske innbyggjarar, som i alt eigd 15 350 dekar land. Under Operasjon Hiram, 29-31. oktober 1948, overgav byen seg til den framrykkande israelske hæren. Mange av innbyggjarane flykta nordover, men somme vart verande att og ikkje drivne bort av dei israelske soldatane. Deir Hanna vart verande i unntakstilstand fram til 1966. Byen har gått gjennom ein moderniserings prosess dei siste ti åra, og har no eit fullt utdanningssystem, helsevesen og idrettsanlegg. Deir Hanna dannar Land Day-triangeleg med Sakhnin og Arraba. Sjå òg Arabiske stader i Israel Land Day Kjelder Bakgrunnsstoff Velkomen til Dayr Hanna